จังหวัดเลย ร่วมอนุรักษ์ฟื้นฟูสนับสนุน ส่งเสริมให้ประชาชนตระหนักในคุณค่าและรักวัฒนธรรมไทย
นายชัยธวัช เนียมศิริ ผู้ว่าราชการจังหวัดเลย พร้อมด้วยนางนงค์นิตย์ เนียมศิริ ประธานแม่บ้านมหาดไทยจังหวัดเลย หัวหน้าส่วนราชการและคณะทำงานและสมาชิกชมรมแม่บ้านมหาดไทยจังหวัดเลย ร่วมทำบุญตักบาตรตามโครงการทำบุญตักบาตรทุกเช้าวันพุธและร่วมอนุรักษ์ฟื้นฟูสนับสนุน ส่งเสริม สืบสานเอกลักษณ์ประจำชาติไทย ส่งเสริมให้ประชาชนตระหนักในคุณค่าและรักวัฒนธรรมไทย ตลอดจนมีส่วนร่วมอนุรักษ์และเผยแพร่วัฒนธรรมการแต่งกายด้วยผ้าไทยให้คงอยู่สืบไป พร้อมมีมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID- 19) ณ บริเวณหน้าจวนผู้ว่าราชการจังหวัดเลย ถนนเจริญรัฐ ตำบลกุดป่อง อำเภอเมือง จังหวัดเลยส่วนบริเวณริมถนนหน้าลานวัฒนธรรมอำเภอด่านซ้าย  นายนที พรมภักดี นายอำเภอด่านซ้าย พร้อมคณะ ร่วมทำบุญตักบาตร เพื่อถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ส่งเสริมเมืองคุณธรรม ตามวาระการขับเคลื่อนจังหวัดเลย ขับเคลื่อนการพัฒนาอำเภอด่านซ้าย เมืองคุณธรรมและเป็นการขับเคลื่อนหมู่บ้านรักษาศีลห้า ในการปฏิบัติบูชา ส่งเสริมวัฒนธรรมประเพณีวิถีชีวิตของท้องถิ่น